**- - ODLUKA O IZBORU NAJPOVOLJNIJEG PONUĐAČA –**

**POSTUPAK IZ ANEKSA II,DIO B**

Broj: 05-05-83-15/20

Datum: 03.06.2020. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije za javnu nabavku iznesenu u Zapisniku broj: 05-05-83-14/20 od 03.06.2020. godine, u postupku javne nabavke pravnih / advokatskih usluga, direktor JU Direkcija regionalnih cesta TK je donio

**ODLUKU**

**o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-05-83-14/20 od 03.06.2020. godine i ugovor za javnu nabavku pravnih / advokatskih usluga, dodjeljuje se ponuđaču **Advokatska kancelarija “Muhić i dr.”doo Tuzla** za ponuđenu cijenu od **18.000,00 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **Advokatska kancelarija “Muhić i dr.”doo Tuzla**, po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-05-83/20 od 25.02.2020. godine. Javna nabavka je provedena putem postupka iz Aneksa II,dio B**.**

Procijenjena vrijednost javne nabavke bez PDV-a iznosila je 18 000,00 KM.

Obavještenje o nabavci objavljeno na web stranici ugovornog organa, u skladu sa procedurom za Postupak dodjele ugovora o uslugama iz Aneksa II dio B Zakona o javnim nabavkama.

Komisija za javnu nabavku imenovana je Rješenjem broj: 05-05-83-3/20 od 16.03.2020. godine. Komisija za javnu nabavku dostavila je dana 03.06.2020 godine Zapisnik o radu Komisije 05-05-83-14/20 sa Preporukom o izboru najpovoljnijeg ponuđača, u postupku javne nabavke pravnih / advokatskih usluga.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 4;
* da su blagovremeno zaprimljene 4 ponude;
* da nije bilo neblagovremeno zaprimljenih ponuda.

Postupak nabavke je bio privremeno obustavljan zbog pandemije corona virusa, te je nastavljen nakon što su se stekli uslovi za to, što je sve dokumentovano u predmetu.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila:

Iz postupka javne nabavke diskvalifikovani su sljedeći kandidati:

- Advokat Ibrelić Asim, Tuzla, iz razloga što je propustio dostaviti ovjerene kod nadležnog organa izjave iz člana 45. i 52. Zakona, kao i popunjen nacrt ugovora te kopiju dokaza da rukovodeća osoba posjeduje advokatski ispit, kako je to traženo tenderskom dokumentacijom.

- Advokat Refika Jusufović, Tuzla, iz razloga što je propustio dostaviti ovjerene kod nadležnog organa izjave iz člana 45. i 52. Zakona, kao i popunjen nacrt ugovora te kopiju dokaza da rukovodeća osoba posjeduje advokatski ispit, kako je to traženo tenderskom dokumentacijom.

- Advokat Zijad Babajić, Tuzla, iz razloga što je propustio dostaviti ovjerenu kod nadležnog organa izjavu iz člana 52. Zakona, kako je to traženo tenderskom dokumentacijom

Ugovorni organ je na osnovu Zapisnika komisije o kvalifikovanju kandidata donijela Odluku o rezultatima kvalifikacije broj 05-05-83-8 /20 od 14.04.2020. godine, kojom se Advokatska kancelarija Muhić i dr. proglašava jedinim kvalifikovanim kandidatom.

Na Odluku o rezultatima kvalifikacije ponuđač Zijad Babjić, advokat iz Tuzle uložio je žalbu 20.04.2020. godine, koju je Ugovorni organ zajedno sa pratećom dokumentacijom uputio Uredu za razmatranje žalbi BiH u skladu sa članom 100. stav 5. ZJN BiH.

Ured za razmatranje žalbi BiH je 21.05.2020. godine žalbu žalioca odbacio Zaključkom kao neurednu, nakon čega su se stekli uslovi za dalji nastavak postupka. Postupak je nastavljen o čemu su obavješteni svi ponuđači i sljedeća faza postupka-pregovori sa kvalifikovanim kandidatom su se održali 02.06.2020. godine, a 03.06.2020. godine je dostavljena konačna ponuda.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude** | **Ukupan broj bodova** |
| **1.** | Advokatska kancelarija “Muhić i dr.”doo Tuzla | **18.000,00 KM bez PDV-a** | **100 bodova** |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema ove odluke.

DIREKTOR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva